Foto: AP Photo / Metropolitan Police Buyuk Britaniyada musulmon qiz yuziga cho‘chqa go‘shti bo‘lagi bilan tushirgan 36 yoshli erkak yarim yillik qamoq jazosiga tortildi. Bu haqda RIA “Novosti” axborot agentligi xabar bermoqda. Ushbu qarorni Xayberi Korner magistrat sudi chiqardi. Voqea 8 iyunda London shimolidagi ko‘chalardan birida yuz bergan. Politsiyaga berilgan shikoyat arizasida aytilishicha, britaniyalik Aleks Chivers musulmon ayol va uning qizi yoniga kelib, ularni diniy alomat bo‘yicha haqorat qila boshlagan. Ma’lum qilinishicha, erkak yuzida niqob bo‘lgan. U qiz yuziga cho‘chqa go‘shti bilan tarsaki tushirgan. Yuz berayotganlarni esa Chiversning hamtovog‘i kameraga olib turgan. Qonunbuzar jamoat tartibini buzganlik va hujum qilganlik uchun 26 haftalik qamoq jazosiga tortildi. U shuningdek, jabrlanuvchiga 115 funt sterling miqdorida tovon puli to‘lab beradi.